دیارترین گەنجی سەرکردەی ساڵ لە سۆرانە
زاری کرمانجی - سۆران :
گۆڤاری lam ی نێودەوڵەتی دیارترین گەنجی سەرکردەی ساڵی ٢٠٢١ دیاریکردوو لەنێویاندا گەنجێکی سۆران هەڵبژێردراوە.
محەممەد مەسیح، ئەو کەسەی وەک دیارترین گەنج هەڵبژێردراوە بە زاری کرمانجی راگەیاند: لەلایەن گـۆڤارێکی نێودەوڵەتی و لەسەر ئاستی نێودەوڵەتیەوە دیاریکرام وەک دیارترین گەنجی سەرکردەی ساڵ(2021)
گۆڤاری نێودەوڵەتی (LMA) لەنێو چەندین گەنجی سەرکردەی بیانی لەسەر ئاستی نێودەوڵەتی وەک گەنجێکی عێراق و (کورد) هەڵبژێردرام وەک دیارترینی گەنجی سەرکردەی ساڵ.
گووتیشی: ئەمە یەکەمین جارە گەنجێکی کورد و هاووڵاتی عێراق هەڵبژێردرێت لەم گۆڤارە کە لە چەندین وڵاتی ئەرووپی و ئەفریقی و ئەمریکا کەوتە بەر دیدی خوێنەران!
شایەنی ئاماژەیە گـۆڤارەکە لە مانگی 10ی هەموو ساڵێک، کەسایەتی و گەنجە دیار و چاڵاکەکان هەڵدەبژێرێ و خەڵات دەکات لەسەر ئاستی نێودەوڵەتی و ناوچە جیاوازەکان و بۆ هەر وڵاتێک کەسایەتییەک هەڵدەبژێرن، بـۆ ئەمسـاڵیش لەسەر ئاستی عێراق و هەرێمی کوردستان لە نێو چەندین گەنجی سەرکردە و دیار محەممەد مەسیح لە نێویان هەڵبژێردرا وەک گەنجی سەرکردە و چاڵاکی ساڵ.
هەڵبژاردنی ئەوگەنجەی سۆرانیش دوای چاڵاکییە نێودەوڵەتییەکانی دێت کە بە هەردوو شێوازی ئـونڵاین و ئـوفڵاین چاڵاکی بەردەوامی هەبووە لەگەڵ گەنجانی چاڵاک و کەسایەتی و ڕێکخراوە نێودەوڵەتییەکان.